钦定古今图书集成/理学汇编/学行典/第254卷 > 彭应焕
## 钦定古今图书集成/理学汇编/学行典/第254卷 > 彭应焕

按《长沙府志》：“彭应焕，字章卿，茶陵人。性孝友，寝食秦
汉文。未四十而殁。嘱妻颜氏曰：‘贫无所遗，惟书一柜
存，教诸孤得竟吾志，异日相见于地下，拜谢汝矣’。生
平慷慨施与，里中有迫于贫而代人刑杖者，劝以爱
惜遗体。布耕数亩，不取其租。又有以钓水鸡为业者，
劝以好生，给之资本。曾与闽中靛客姓金者同寓中”
湘客别行两日矣，于其枕荐下得一银袋，中约百数
十金，驾扁舟追至湘阴还之。